Hosszabb forgalomkorlátozásra kell számítani az M3-ason Gödöllőnél| Pestpilis
Pest megyeközlekedésGödöllőM3-as autópályaMagyar Közút Nonprofit Zrt.
Hosszabb forgalomkorlátozásra kell számítani az M3-ason Gödöllőnél
2018.04.10. 16:46
Az építkezés miatti torlódások június végéig eltarthatnak.
Zajvédő fal építése miatt további forgalomkorlátozásra és így torlódásokra számíthatnak az autósok az M3-as autópályán, Gödöllő térségében szerdától várhatóan június 30-ig - tájékoztatott a Magyar Közút Nonprofit Zrt. kedden.
A vállalat beruházásában folytatódnak az autópálya 27-es és a 30-as kilométere közötti szakaszon a zajvédő fal bontási és építési munkálatai. A munkálatok idejére lezárják az érintett szakaszon a leálló- és a külső sávot, egy forgalmi sávot pedig átterelnek a pálya Miskolc felé vezető oldalára, ezáltal az erre közlekedőknek biztosítanak legalább két sávot a folyamatos haladáshoz. Az érintett szakaszon óránkénti 60 kilométeres sebességkorlátozás lesz érvényben.
Az aktuális forgalmi helyzetről az Útinform telefonos szolgálatánál (+36-1-336-2400), illetve a weboldalán lehet bővebb információhoz jutni.
közlekedésGödöllőM3-as autópályaMagyar Közút Nonprofit Zrt.
Itt lesznek forgalmi változások augusztus 20. miatt